CELEX: 62015CA0135
Language: da
Date: 2016-10-18 00:00:00
Title: Sag C-135/15: Domstolens dom (Store Afdeling) af 18, oktober 2016 — Republik Griechenland mod Grigorios Nikiforidis (anmodning om præjudiciel afgørelse fra Bundesarbeitsgericht — Tyskland) (Præjudiciel forelæggelse — retligt samarbejde i civile sager — lov, der skal anvendes på arbejdsaftaler — forordning (EF) nr. 593/2008 — artikel 28 — anvendelsesområde ratione temporis — artikel 9 — begrebet »overordnede præceptive bestemmelser« — anvendelse af andre medlemsstaters end domstolsstatens overordnede præceptive bestemmelser — en medlemsstats lovgivning om nedsættelse af offentligt ansattes lønninger på grund af en finanspolitisk krise — forpligtelse til loyalt samarbejde)

19.12.2016   
            
            
               DA
            
            
               Den Europæiske Unions Tidende
            
            
               C 475/4
            
         Domstolens dom (Store Afdeling) af 18, oktober 2016 — Republik Griechenland mod Grigorios Nikiforidis (anmodning om præjudiciel afgørelse fra Bundesarbeitsgericht — Tyskland)
   (Sag C-135/15) (1)
   
   ((Præjudiciel forelæggelse - retligt samarbejde i civile sager - lov, der skal anvendes på arbejdsaftaler - forordning (EF) nr. 593/2008 - artikel 28 - anvendelsesområde ratione temporis - artikel 9 - begrebet »overordnede præceptive bestemmelser« - anvendelse af andre medlemsstaters end domstolsstatens overordnede præceptive bestemmelser - en medlemsstats lovgivning om nedsættelse af offentligt ansattes lønninger på grund af en finanspolitisk krise - forpligtelse til loyalt samarbejde))
   (2016/C 475/05)
   Processprog: tysk
   
      Den forelæggende ret
   
   Bundesarbeitsgericht
   
      Parter i hovedsagen
   
   
      Sagsøger: Republik Griechenland
   
      Sagsøgt: Grigorios Nikiforidis
   
      Konklusion
   
   
               1)
            
            
               Artikel 28 i Europa-Parlamentets og Rådets forordning (EF) nr. 593/2008 af 17. juni 2008 om lovvalgsregler for kontraktlige forpligtelser (Rom I) skal fortolkes således, at en aftale om et ansættelsesforhold, der er opstået før den 17. december 2009, kun er omfattet af denne forordnings anvendelsesområde, for så vidt som ansættelsesforholdet i henhold til en gensidig aftale mellem de kontraherende parter, der har manifesteret sig fra denne dato, er blevet ændret i et sådant omfang, at det må antages, at en ny aftale er blevet indgået fra den nævnte dato, hvilket det tilkommer den forelæggende ret at efterprøve.
            
         
               2)
            
            
               Artikel 9, stk. 3, i forordning nr. 593/2008 skal fortolkes således, at den udelukker, at andre overordnede præceptive bestemmelser end dem, der gælder i domstolsstaten eller i den stat, hvor de forpligtelser, der udspringer af aftalen, skal opfyldes eller er opfyldt, kan anvendes som retsregler af retten i domstolsstaten, men ikke er til hinder for, at sidstnævnte kan tage hensyn til andre overordnede præceptive bestemmelser som faktiske omstændigheder, for så vidt som den nationale lov, der skal anvendes på aftalen i henhold til denne forordnings bestemmelser, fastsætter dette. Princippet om loyalt samarbejde i artikel 4, stk. 3, TEU ændrer ikke denne fortolkning.
            
         
      (1)  EUT C 198 af 15.6.2015.